open-index/open-wikipedia-markdown huggingface dataset:
Ιουστίνος του Νάσσαου

Ο **Ιουστίνος**, ολλανδ. Justinus (1559 - 1631) από τον Οίκο του Νάσσαου ήταν στρατιωτικός διοικητής της Ολλανδίας, υποναύαρχος της Ζηλανδίας και γνωστός για την ανεπιτυχή υπεράσπιση της Μπρέντα από τους Ισπανούς πολιορκητές.

## Βιογραφία
Ήταν νόθος γιος του Γουλιέλμου Α΄ του *σιωπηλού*, πρίγκιπα της Οράγγης και της ερωμένης του (μεταξύ του πρώτου και του δεύτερου γάμου του) Εύας Έλινκξ. Ο πατέρας του τον αναγνώρισε ως τέκνο του και τον μεγάλωσε με τα άλλα του παιδιά. O θυρεός του είναι σαν αυτόν του πατέρα του και φέρει τη δεξιά διαγώνιο του γνησίου τέκνου, αντί της αριστερής του νόθου.

Σπούδασε στο Λάιντεν και το 1583 έγινε αντισυνταγματάρχης. Δύο έτη μετά έγινε υποναύαρχος της Ζηλανδίας και το 1588 πολέμησε εναντίον του Ισπανικού Ναυτικού (Armada), όπου αιχμαλώτισε δύο γαλέρες. Από το 1601 ήταν κυβερνήτης της Μπρέντα· το 1625 η πόλη πολιορκήθηκε από τον ισπανικό στρατό του στρατηγού Αμπρότζιο Σπίνολα και ο Ιουστίνος την υπεράσπισε. Έπειτα από 11 μήνες παρέδωσε την πόλη. Η στιγμή αυτή ζωγραφίστηκε από τον Ντ. Βελάθκεθ στον διάσημο πίνακα *Η παράδοση της Μπρέντα*: ο Ιουστίνος είναι αυτός που παραδίδει το κλειδί. Του επετράπη να φύγει για το Λάιντεν.

Απεβίωσε το 1631 σε ηλικία 72 ετών και τάφηκε στην εκκλησία Χόχλανσε του Λάιντεν, όπως και η σύζυγός του τρία έτη μετά.

## Οικογένεια
Νυμφεύτηκε το 1597 την Άννα, βαρόνη του Μερόντε και είχε τέκνα:
* Γουλιέλμος Μαυρίκιος 1603-1638
* Λουίζα Ερριέττα 1604-π. 1641
* Φίλιππος 1605-π. 1674

## Πρόγονοι

## Αναφορές


Κατηγορία:Οίκος του Νάσσαου
Λουδοβίκος Γκύντερ του Νάσσαου-Κατσενέλνμπογκεν

Ο **Λουδοβίκος Γκύντερ**, γερμ. *Ludwig Günther*, ολλανδ. *Lodewijk Gunther* (15 Φεβρουαρίου 1575 - 12 Σεπτεμβρίου 1604) από τον Οίκο του Νάσσαου ήταν κόμης του Νάσσαου-Κατσενέλνμπογκεν και αντιστράτηγος του Ολλανδικού Ιππικού στον Ογδοηκονταετή Πόλεμο.

## Βιογραφία
Ήταν ο έκτος γιος του Ιωάννη ΣΤ΄ του *Πρεσβύτερου* και της Ελισάβετ, κόρης του Γεωργίου Γ΄ λαντγράβου του Λόιχτενμπεργκ. 

Σπούδασε στην Ελβετία και μετά, όπως και άλλοι αδελφοί του, εισήλθε στον ολλανδικό στρατό. Πολέμησε υπό τον πρωτότοκο αδελφό του Γουλιέλμο-Λουδοβίκο και τον εξάδελφό τους Μαυρίκιο. Το 1596 συμμετείχε ως εθελοντής στην κατάληψη του Κάδιθ. Το 1600 ο Μαυρίκιος τον όρισε αντιστράτηγο και υπερίσχυσε στη μάχη του Νιούπορτ (Nieuwpoort)· μετά κατάφερε να καταλάβει το Βάχτεντονκ. 

Το 1602 οδήγησε μία επίθεση στο Λουξεμβούργο. Το 1604 έλαβε μέρος στην πολιορκία του Σλάους, όπου απεβίωσε από πυρετό.

## Οικογένεια
Νυμφεύτηκε το 1601 την Άννα Μαργαρίτα, κόρη του Ιωάννη Γκέρχαρντ, κόμη του Μάντερσαϊντ-Γκέρολσταϊν· δεν απέκτησαν απογόνους.

## Πρόγονοι

## Παραπομπές


## Εξωτερικοί σύνδεσμοι
* 
* Genealogy

Κατηγορία:Οίκος του Νάσσαου
Ερρίκος Καζιμίρ Α΄ του Νάσσαου-Ντιτς

Ο **Ερρίκος Καζιμίρ Α΄**, γερμ. Heinrich Casimir I (21 Ιανουαρίου 1612 - 13 Ιουλίου 1640) από τον Οίκο του Νάσσαου ήταν κόμης του Νάσσαου-Ντιτς (1632-40) και κυβερνήτης των επαρχιών της Φρισίας, του Χρόνινγκεν και του Ντρέντε.

## Βιογραφία
Γεννήθηκε στο Άρνεμ και ήταν ο πρωτότοκος γιος του Ερνέστου Καζιμίρ Α΄, κόμη του Νάσσαου-Ντιτς και της Σοφίας Χέντβιχ των Γουέλφων, κόρης του Ερρίκου Ιουλίου, δούκα του Μπράουνσβαϊγκ-Βολφενμπύτελ. 

Ο πατέρας του απεβίωσε σε μάχη το 1632 και τον διαδέχθηκε. Το 1640 τραυματίστηκε στο Σιντ Γιάνστεεν, στη μάχη του Χουλστ και απεβίωσε την επόμενη ημέρα. Ήταν 28 ετών· τάφηκε στο Λέουαρντεν. Στο Ρέικσμουζεουμ κρατείται το αιματοβαμμένο υποκάμισο που φορούσε όταν πληγώθηκε, όπως φυλάσσεται και το καπέλο του πατέρα του με την τρύπα από τη σφαίρα που τον σκότωσε. 

Διάδοχος έγινε ο νεότερος αδελφός του Γουλιέλμος Φρειδερίκος.

## Πρόγονοι

## Αναφορές


## Εξωτερικοί σύνδεσμοι
* Blood-stained shirt in collection Rijksmuseum of Amsterdam
* https://web.archive.org/web/20070927215051/http://www.iec.nhl.nl/socvak/grotekerk/prinsenstallen/hencas.htm
* https://web.archive.org/web/20090301235747/http://www.dodenakkers.nl/artikelen/oranje-nassau/grafkelderleeuwarden.html

Κατηγορία:Οίκος του Νάσσαου
Λουδοβίκος Ερρίκος του Νάσσαου-Ντίλενμπουργκ

Ο **Λουδοβίκος Ερρίκος**, γερμ. Ludwig Heinrich (9 Μαϊου 1594 - 12 Ιουλίου 1662) από τον Οίκο του Νάσσαου ήταν κόμης (1623-54) και μετά πρίγκιπας (1654-62) του Νάσσαου-Ντίλενμπουργκ. Κατά τον Τριακονταετή Πόλεμο ήταν ανώτερος αξιωματικός και έφθασε ως το βαθμό του υποστράτηγου. Είχε εισέλθει στον προτεσταντικό στρατό, αλλά από το 1635 εντάχθηκε στον αυστριακό στρατό.

## Βιογραφία
Γεννήθηκε στο Σααρμπρύκεν και ήταν ο πρωτότοκος γιος του Γεωργίου, κόμη του Νάσσαου-Ντίλενμπουργκ και της Άννας Αμαλίας, κόρης του Φιλίππου Δ΄, κόμη του Νάσσαου-Βάιλμπουργκ.

## Οικογένεια
Νυμφεύτηκε πρώτα την εξ αγχιστείας θεία του (μικρότερη αδελφή της μητριάς του) Αικατερίνη (1588-1651), κόρη του Λουδοβίκου Α΄ κόμη του Ζάυν-Βίτγκενσταϊν και είχε τέκνα:
* Άννα 1616-1649, παντρεύτηκε πρώτα τον Φίλιππο Λουδοβίκο, κόμη του Βιντ και σε δεύτερο γάμο τον Χριστιανό, κόμη του Σάιν-Βίτγκενσταϊν.
* Γεώργιος-Λουδοβίκος 1618-1656, διάδοχος του Νάσσαου-Ντίλενμπουργκ.
* Ελισάβετ 1619-1665.
* Ιουλιανή 1620-1622.
* Αλβέρτος 1621-1622.
* Αικατερίνη 1622-1631.
* Λουίζα 1623-1665, παντρεύτηκε τον Ιωάννη Λουδοβίκο του Ίζενμπουργκ-Μπύντιγκεν.
* θνησιγενής κόρη 1624.
* Ερρίκος 1626-1627.
* Μαγδαληνή 1628-1663, παντρεύτηκε τον Χριστιανό-Μαυρίκιο του Ίζενμπουργκ-Μπύντιγκεν.
* Αδόλφος 1629-1676, πρίγκιπας του Νάσσαου-Σάουμπουργκ
* Φίλιππος 1630-1657, σκοτώθηκε σε μάχη.
* θνησιγενή δίδυμα 1631
* Μαρία Ελεονόρα 1632-1633.

Το 1651 απεβίωσε η Αικατερίνη και ο Λουδοβίκος-Ερρίκος το 1653 έκανε δεύτερο γάμο με την εξαδέλφη του Ελισάβετ (1593-1656), κόρη του Αδόλφου-Ερρίκου κόμη του Δρυμού και του Ρήνου (Wild- & Rheingraf) του Ντάουν-Νεφβιλέρ. Δεν απέκτησαν τέκνα, καθότι η ήδη δύο φορές χήρα Ελισάβετ ήταν 60 ετών.

Η Ελισάβετ απεβίωσε το 1656 και ο Λουδοβίκος-Ερρίκος έκανε τρίτο γάμο με την εξαδέλφη του Σοφία-Μαγδαληνή (1622-1658), κόρη του Ιωάννη-Λουδοβίκου, κόμη του Νάσσαου-Χάνταμαρ και είχε τέκνα:
* Αύγουστος 1657-1680.
* Κάρολος 1658-1659.
* Λουδοβίκος 1658.
Η Σοφία-Μαγδαληνή απεβίωσε λίγο μετά τη γέννα των διδύμων Καρόλου και Λουδοβίκου.

## Πρόγονοι

## Παραπομπές


## Αναφορές
* Gerhard Menk (1987), "Ludwig Heinrich von Nassau-Dillenburg", Neue Deutsche Biographie (NDB) (γερμ.), 15, Berlin: Duncker & Humblot, pp. 403–404
* Ernst Joachim (1884), "Ludwig Heinrich von Nassau-Dillenburg", Allgemeine Deutsche Biographie (ADB) (γερμ.), 19, Leipzig: Duncker & Humblot, pp. 566–567

## Εξωτερικοί σύνδεσμοι
* 

Κατηγορία:Οίκος του Νάσσαου
Γεώργιος Λουδοβίκος του Νάσσαου-Ντίλενμπουργκ

Ο **Γεώργιος Λουδοβίκος**, γερμ.: Georg Ludwig (4 Μαρτίου 1618 - 19 Μαΐου 1656) από τον Οίκο του Νάσσαου ήταν διάδοχος του Νάσσαου-Ντίλενμπουργκ.

## Βιογραφία
Ήταν ο πρωτότοκος γιος του Λουδοβίκου Ερρίκου, πρίγκιπα του Νάσσαου-Ντίλενμπουργκ και της Αικατερίνης, κόρης του Λουδοβίκου Α΄, κόμη του Σάιν-Βίτγκενσταϊν.

Απεβίωσε το 1656 σε ηλικία 38 ετών, έξι έτη πριν τον πατέρα του και τάφηκε στο Ντίλενμπουργκ. Τον Λουδοβίκο Ερρίκο διαδέχθηκε το 1672 ο εγγονός του Ερρίκος.

## Οικογένεια
Νυμφεύτηκε το 1638 την Άννα Αυγούστα των Γουέλφων, κόρη του Ερρίκου Ιουλίου, δούκα του Μπράουνσβαϊγκ-Βολφενμπύτελ και είχε τέκνα:
* Ελισάβετ Αικατερίνη 1639-1641
* Σοφία Ελεονόρα 1640-1712
* Ερρίκος 1641-1701, κόμης του Νάσσαου-Ντίλενμπουργκ
* Ελισάβετ Καρλόττα 1643-1686
* θνησιγενής γιος 1645
* Ελισάβετ Λουίζα 1652-1670
* Άννα Αικατερίνη 1662, απεβίωσε σε βρεφική ηλικία

## Πρόγονοι

## Παραπομπές


Κατηγορία:Οίκος του Νάσσαου
Επαρχία Χάσκοβο

Η **επαρχία Χάσκοβο** (βουλγαρικά: *Област Хасково*) είναι μία από τις 28 επαρχίες της Βουλγαρίας. Η επαρχία του Χάσκοβο έχει έκταση 5470 τετ.χλμ. και πληθυσμό 246.238 κατοίκους. Η πρωτεύουσα της επαρχίας είναι το ομώνυμο Χάσκοβο. 
## Γεωγραφία
Η επαρχία Χάσκοβο καταλαμβάνει το μέρος της Θρακικής πεδιάδας κατά μήκος του Έβρου. Συνορεύει με την επαρχίες Στάρα Ζαγόρα, Γιάμπολ, Κίρτζαλι  και Φιλιππούπολης. Στο νότο συνορεύει με την Ελλάδα (με τον Νομό Έβρου) και την Τουρκία (με την Επαρχία Αδριανούπολης).
## Δήμοι της επαρχίας
Η επαρχία διαιρείται σε 11 δήμους:
# Δήμος Ντιμίτροβγκραντ
# Δήμος Ιβαΐλοβγκραντ
# Δήμος Χαρμανλί
# Δήμος Χάσκοβο
# Δήμος Λιούμπιμετς
# Δήμος Μαντζάροβο
# Δήμος Μινεράλνι-Μπάνι
# Δήμος Σιμεόνοβγκραντ
# Δήμος Σταμπόλοβο
# Δήμος Σβίλενγκραντ
# Δήμος Τοπολοβγκράντ

## Παραπομπές


## Εξωτερικοί σύνδεσμοι
* 

Χάσκοβο
Ερρίκος του Νάσσαου-Ντίλενμπουργκ

Ο **Ερρίκος** (γερμ. *Heinrich*, 28 Αυγούστου 1641 - 18 Απριλίου 1701) από τον Οίκο του Νάσσαου ήταν πρίγκιπας του Νάσσαου-Ντίλενμπουργκ (1662-1701).

## Βιογραφία
Γεννήθηκε στο Ντίλενμπουργκ και ήταν ο πρωτότοκος γιος του Γεωργίου Λουδοβίκου, διαδόχου του Νάσσαου-Ντίλενμπουργκ και της Άννας Αυγούστας των Γουέλφων, κόρης του Ερρίκου Ιουλίου, δούκα του Μπράουνσβαϊγκ-Βολφενμπύτελ.

## Οικογένεια
Νυμφεύτηκε το 1663 τη Δωροθέα-Ελισάβετ των Πιαστ-Σιλεσίας, κόρη του Γεωργίου Γ΄ δούκα του Μπριγκ (Μπζεγκ) και απέκτησε 16 τέκνα:
* Σοφία Αυγούστα 1666-1733, παντρεύτηκε τον Γουλιέλμο-Λουδοβίκο, πρίγκιπα του Άνχαλτ-Χάρτσγκεροντε.
* Γεώργιος Λουδοβίκος 1667-1681.
* Φρειδερίκη Αλβερτίνη 1668-1719, μοναχή του αβαείου του Χέρφορντ.
* Γουλιέλμος Β΄ 1670-1724, πρίγκιπας του Νάσσαου-Ντίλενμπουργκ.
* Κάρολος 1672, απεβίωσε σε βρεφική ηλικία.
* Αδόλφος 1673-1690, σκοτώθηκε στη Μάχη του Φλερύς.
* Φρειδερίκη Αμαλία 1674-1724.
* Δωροθέα Ελισάβετ 1676, απεβίωσε σε βρεφική ηλικία.
* Βιλελμίνη Ερριέττα 1677-1727.
* Φρειδερίκος Ερρίκος 1678-1681.
* Καρλόττα Αμαλία 1680-1738, παντρεύτηκε τον Γουλιέλμο Ερρίκο, πρίγκιπα του Νάσσαου-Ούζινγκεν.
* Λουδοβίκος Ερρίκος 1681-1710.
* Ιωάννης Γεώργιος 1683-1690.
* Δωροθέα Ελισάβετ 1685-1686.
* Χριστιανός 1688-1739, πρίγκιπας του Νάσσαου-Ντίλενμπουργκ
* Ερρίκος 1689, απεβίωσε σε βρεφική ηλικία.
Επίσης αναφέρεται η γέννηση ενός θνησιγενούς τέκνου το 1669.

## Πρόγονοι

## Παραπομπές


## Εξωτερικοί σύνδεσμοι
* 
* 

Κατηγορία:Οίκος του Νάσσαου
Γουλιέλμος Β΄ του Νάσσαου-Ντίλενμπουργκ

Ο **Γουλιέλμος Β΄ του Νάσσαου-Ντίλενμπουργκ** (, 28 Αυγούστου 1670 - 21 Σεπτεμβρίου 1724) από τον Οίκο του Νάσσαου ήταν πρίγκιπας του Νάσσαου-Ντίλενμπουργκ (1701-1724).

## Βιογραφία
Ήταν ο πρωτότοκος γιος του Ερρίκου, πρίγκιπα του Νάσσαου-Ντίλενμπουργκ και της Δωροθέας Ελισάβετ, κόρης του Γεωργίου Γ΄, δούκα του Μπριγκ. 

Περί το 1694 έκανε την Grand Tour (*μεγάλη περιήγηση*) στην Ευρώπη, επισκεπτόμενος τη Γερμανία, τις Κάτω Χώρες, την Αγγλία, τη Δανία, τη Σουηδία και την Ιταλία. Το 1701 απεβίωσε ο πατέρας του και αυτός τον διαδέχθηκε. Το 1711 απεβίωσε ο δεύτερος εξάδελφος του πατέρα του χωρίς άρρενα τέκνα και τον κληρονόμησε με άλλους δύο του Οίκου του. Οι διαπραγματεύσεις για το μερίδιο του καθενός κράτησαν ως το 1717.

Από το 1709 χρίστηκε ιππότης του Τάγματος του Αγ. Ουμβέρτου, που είχε ανασυσταθεί το προηγούμενο έτος από τον Ιωάννη Γουλιέλμο του Βίττελσμπαχ, εκλέκτορα του Παλατινάτου. 

Απεβίωσε το 1724 και τάφηκε στον Ευαγγελικό ναό του Ντίλενμπουργκ. Επειδή ο μόνος γιος του είχε αποβιώσει από το 1718, τον Γουλιέλμο Β΄, διαδέχθηκε ο νεότερος αδελφός του Χριστιανός.

## Οικογένεια
Νυμφεύτηκε το 1699 την Ιωάννα Δωροθέα του Όλντενμπουργκ, κόρη του Αυγούστου του Σλέσβιχ-Χόλσταϊν-Σόντερμπουργκ-Πλεν-Νόρμπουργκ και είχε τέκνα:
* Ερρίκος Αύγουστος Γουλιέλμος 1700-1718
* Ελισάβετ Καρλόττα 1703-1720

## Πρόγονοι

## Παραπομπές


## Εξωτερικοί σύνδεσμοι
* 
* 

Κατηγορία:Οίκος του Νάσσαου
Κατηγορία:Πρίγκιπες της Αγίας Ρωμαϊκής Αυτοκρατορίας
Αδόλφος του Νάσσαου-Σάουμπουργκ

Ο **Αδόλφος**, γερμ. Adolph (23 Ιανουαρίου 1629 - 19 Δεκεμβρίου 1676) από τον Οίκο του Νάσσαου ήταν πρίγκιπας του Νάσσαου-Σάουμπουργκ.

## Βιογραφία
Ήταν ο δευτερότοκος γιος του Λουδοβίκου Ερρίκου, πρίγκιπα του Νάσσαου-Ντίλενμπουργκ και της Αικατερίνης, κόρης του Λουδοβίκου Α΄, κόμη του Σάιν-Βίτγκενσταϊν. Μεγαλύτερος αδελφός του ήταν ο Γεώργιος Λουδοβίκος.

Νυμφεύτηκε την Ελισάβετ Καρλόττα, κόμισσα του Χόλτσαππελ και κυρία του Σάουμπουργκ. Από τότε ονόμασε τον εαυτό του κόμη του Νάσσαου-Σάουμπουργκ. Το 1662 απεβίωσε ο πατέρας του και τον διαδέχθηκε ο Γεώργιος Λουδοβίκος στο Ντίλενμπουργκ, εκτός από την περιοχή του Ντρίντορφ, που δόθηκε στον Αδόλφο. Οι δύο γιοί του Αδόλφου έζησαν το πολύ ένα έτος, έτσι το 1676 απεβίωσε χωρίς επιζώντες άρρενες απογόνους. Η κόρη του Καρλόττα κληρονόμησε το Χόλτσαππελ και το Σάουμπουργκ, περιοχές της μητέρας της.

## Οικογένεια
Νυμφεύτηκε το 1653 την Ελισάβετ Καρλόττα, κόρη και κληρονόμο του Πέτρου Μέλαντερ κόμη του Χόλτσαππελ, και είχε τέκνα:
* Ερνεστίνη-Καρλόττα 1662-1732, παντρεύτηκε πρώτα τον δεύτερο εξάδελφο του πατέρα της Γουλιέλμο-Μαυρίκιο, πρίγκιπα του Νάσσαου-Ζίγκεν και έπειτα τον Φρειδερίκο-Φίλιππο του Γκόιντερ-Ράμπενσταϊνερ.
* Ιωάννα-Ελισάβετ 1663-1700, παντρεύτηκε τον Φρειδερίκο-Αδόλφο κόμη του Λίππε-Ντέτμολντ.
* Καρλόττα 1673-1700, παντρεύτηκε τον Λέμπρεχτ κόμη του Άνχαλτ-Τσάιτς-Χόυμ.
* άλλα 5 τέκνα, απεβίωσαν το πολύ ενός έτους.

## Πρόγονοι

## Αναφορές
* Johann Samuel Ersch, Johann Gottfried Gruber: Allgemeine encyklopädie der wissenschaften und künste in alphabetischer Folge, Johann Friedrich Gleditsch, Leipzig 1818, p. 430

## Εξωτερικοί σύνδεσμοι
* 

## Αναφορές


Κατηγορία:Οίκος του Νάσσαου
Χριστιανός του Νάσσαου-Ντίλενμπουργκ

Ο **Χριστιανός**, γερμ. Christian (12 Αυγούστου 1688 - 28 Αυγούστου 1739) από τον Οίκο του Νάσσαου ήταν πρίγκιπας του Νάσσαου-Ντίλενμπουργκ (1724-1739).

## Βιογραφία
Γεννήθηκε στο κάστρο του Ντίλενμπουργκ και ήταν ο δευτερότοκος γιος του Ερρίκου, πρίγκιπα του Νάσσαου-Ντίλενμπουργκ και της Δωροθέας Ελισάβετ, κόρης του Γεωργίου Γ΄, δούκα του Μπριγκ. Μεγαλύτερος αδελφός του ήταν ο Γουλιέλμος Β΄.

Τον πατέρα του, που απεβίωσε το 1701, διαδέχθηκε ο Γουλιέλμος Β΄, ο οποίος ανέλαβε τη μόρφωση του 13ετούς Χριστιανού. Εστάλη με τον παιδαγωγό της Αυλής (Hofmeister) Γκούσταφ φον Μόλτκε στο Λάιντεν, όπου ο Χριστιανός σπούδασε μαθηματικά με ενθουσιασμό στο εκεί Πανεπιστήμιο. Το 1708 εισήλθε στον ολλανδικό στρατό ως ταγματάρχης και το 1711 προήχθη σε συνταγματάρχη. Διακρίθηκε στον Πόλεμο για την Ισπανική Διαδοχή κατά των Γάλλων. Με τη συνθήκη της Ουτρέχτης το 1713 επέστρεψε στη Γερμανία και εγκαταστάθηκε στο Χάνταμαρ. Ο δεύτερος εξάδελφος του πάππου του, Φραγκίσκος Αλέξανδρος, πρίγκιπας του Νάσσαου-Χάνταμαρ απεβίωσε και ο Χριστιανός ήταν κληρονόμος μαζί με άλλους δύο του Οίκου του, των κλάδων Ζίγκεν και Ντιτς.

Το 1724 ο Γουλιέλμος Β΄ απεβίωσε χωρίς άρρενα (επιζώντα) τέκνα και ο Χριστιανός τον διαδέχθηκε στο Ντίλενμπουργκ. Ήταν ιππότης του Τάγματος του Αγ. Ουμβέρτου. Απεβίωσε το 1739 από οξύ πνευμονικό οίδημα στο Στράσεμπερσμπαχ (σήμερα Ντίτσχελτσταλ) άτεκνος. Το Ντίλενμπουργκ μοιράστηκε μεταξύ του Γουλιέλμου Υάκινθου, πρίγκιπα του Νάσσαου-Ζίγκεν και του Γουλιέλμου Δ΄, πρίγκιπα του Νάσσαου-Ντιτς. Επειδή ο πρώτος είχε οικονομικές δυσκολίες, πώλησε το μερίδιό του στον δεύτερο για 40.000 τάλερ (ασημένια τάληρα).

## Οικογένεια
Νυμφεύτηκε την Ισαβέλλα Καρλόττα, κόρη του Ερρίκου Καζιμίρ Α΄, πρίγκιπα του Νάσσαου-Ντιτς· δεν απέκτησαν τέκνα. Η Ισαβέλλα Καρλόττα ήταν θεία του Γουλιέλμου Δ΄.

## Πρόγονοι

## Παραπομπές


## Περαιτέρω ανάγνωση
* Ludwig Götze (1876), "Christian (Fürst zu Nassau-Dillenburg)", Allgemeine Deutsche Biographie (ADB) (in German), 4, Leipzig: Duncker & Humblot, p. 171

Κατηγορία:Οίκος του Νάσσαου
25 (δίσκος της Αντέλ)

***25*** είναι o τίτλος του τρίτου δίσκου της Αγγλίδας τραγουδίστριας και τραγουδοποιού Αντέλ. Κυκλοφόρησε στις 20 Νοεμβρίου του 2015 από την δισκογραφική εταιρία XL Recordings σχεδόν πέντε χρόνια έπειτα από τη διεθνή επιτυχία του δεύτερου δίσκου της, *[[21 (δίσκος της Αντέλ)|21]]*.

## Παραπομπές


## Εξωτερικοί σύνδεσμοι
* Επίσημη ιστοσελίδα της Αντέλ
*Σελίδα στο iTunes
*Σελίδα στην Amazon
*Σελίδα στο Google Play
*Σελίδα στο Spotify

Κατηγορία:Άλμπουμ του 2015
Κατηγορία:Δισκογραφία της Adele
Φρειδερίκος της Οράγγης-Νάσσαου

Ο **Φρειδερίκος** (ολλ. *Frederik*, 15 Φεβρουαρίου 1774 - 6 Ιανουαρίου 1799) από τον Οίκο του Νάσσαου ήταν στρατιωτικός στην Αυστρία.

## Βιογραφία
Ο *Γουλιέλμος Γεώργιος Φρειδερίκος* ήταν ο δευτερότοκος γιος του Γουλιέλμου Ε΄ της Οράγγης και της Βιλελμίνης των Χοεντσόλλερν, κόρης του Αυγούστου Γουλιέλμου της Πρωσίας. 
 
Εκπαιδευτές του ήταν ο στρατηγός Φρέντερικ Στάμφορντ, ο μαθηματικός Λέοναρντ Όυλερ και ο ιστορικός Χέρμαν Τόλλιους. Εκπαιδεύτηκε στρατιωτικά στο Μπράουνσβαϊγκ, δουκάτο του συγγενούς του. Το 1792 ο στρατηγός των Επαρχιών τον όρισε υποστράτηγο του ιππικού και υπεύθυνο (*grand master*) του πυροβολικού. Το 1793 συμμετείχε στην άμυνα της δημοκρατίας εναντίον των Γάλλων· ήταν εμπνευσμένος αρχηγός και πολεμούσε στην πρώτη γραμμή. Ανέλαβε τη βορειοδυτική Βραβάντη. Αργότερα πολέμησε με τον μεγαλύτερο αδελφό του στο Φέρνε και το Μένεν. Το 1793 στο Βέρβικ πληγώθηκε από σφαίρα στον ώμο, ενώ το επόμενο έτος προήχθη σε στρατηγό του ιππικού.

## Πρόγονοι


## Παραπομπές


Κατηγορία:Οίκος του Νάσσαου
Ρωμαϊκά διηγήματα (ταινία)

Τα ***Ρωμαϊκά διηγήματα*** είναι μια ταινία, η οποία ανήκει στην ιταλική κωμωδία του 1955, σε σκηνοθεσία Τζάνι Φραντσολίνι, με πρωταγωνιστή τον Τοτό, την Σιλβάνα Παμπανίνι, τον Βιττόριο ντε Σίκα και τον Φράνκο Φαμπρίτσι.

Το σενάριο είναι εμπνευσμένο από το ομώνυμο έργο του Αλμπέρτο Μοράβια.

## Πλοκή
Τέσσερις νέοι Ρωμαίοι, ο Οθέλλος, ο Μάριο, ο Σπάρτακος και ο Αλβάρο γνωρίζονται, όταν ο τελευταίος αποφυλακίζεται.

Βλέποντας, ότι Αλβάρο δουλεύει μόνος του και βγάζει καλά κέρδη, οι άλλοι 3 αποφασίζουν να τον μιμηθούν και ενδιαφέρονται για την αγορά ενός βαν με δόσεις. Αλλά μην έχοντας αρκετά χρήματα για την προκαταβολή και την πρώτη δόση, δουλεύουν αντίστοιχα, ως σερβιτόρος, βοηθός κουρέα και μαθητευόμενος σε ψαράδικο καταφεύγοντας σε διάφορα τεχνάσματα, που επινοήθηκαν από τον Αλβάρο για να βγάλουν γρήγορα χρήματα.

Πρώτα προσπαθούν να κάνουν μεταπώληση εισιτηρίων σε ένα παιχνίδι της Εθνικής Ιταλιας, αλλά εντοπίζονται από αστυνομικούς, οι οποίοι τους κατάσχουν όλα τα εισιτήρια. Στη συνέχεια, με τη βοήθεια ενός απένταρου συγγραφέα, προσπαθούν να εξαπατήσουν έναν δικηγόρο, μα έρχονται δεύτεροι στην δική τους απάτη, από τον συγγραφέα στον οποίο απευθύνονται.

Προσπαθούν στη συνέχεια να διακινήσουν πλαστά χαρτονομίσματα, αλλά ακόμη και αυτή η επινόηση  αποτυγχάνει. Τέλος, προσποιούνται ότι είναι φρουροί της δημόσιας ηθικής για να επιβάλλουν πρόστιμο στα ζευγαράκια, που βρίσκονται σε προσωπικές στιγμές στη Βίλα Μποργκέζε, αλλά εντοπίζονται και συλλαμβάνονται όλοι, εκτός του Αλβάρο, ο οποίος καταφέρνει να ξεφύγει.

Οι σύντροφοί του, μετά το μάθημα που παίρνουν με μια νύχτα στο κελί, αποφασίζουν να "ξεφορτωθούν" επιτέλους τον κακό δάσκαλο τους και να επιστρέψουν στις παλιές δουλειές τους.

## Παραπομπές


Κατηγορία:Ταινίες βασισμένες σε θεατρικά έργα
Κατηγορία:Ταινίες του 1955
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1950
Κατηγορία:Ιταλικές κωμικές ταινίες
Κατηγορία:Ιταλικές ασπρόμαυρες ταινίες
Φρειδερίκος των Κάτω Χωρών

Ο **Φρειδερίκος** (ολλανδ. *Frederik*, 28 Φεβρουαρίου 1797 - 8 Σεπτεμβρίου 1881) από τον Οίκο του Νάσσαου ήταν πρίγκιπας των Κάτω Χωρών.

## Βιογραφία
Ο *Γουλιέλμος Φρειδερίκος Κάρολος* γεννήθηκε στο Βερολίνο και ήταν ο δευτερότοκος γιος του Γουλιέλμου Α΄ των Κάτω Χωρών και της Βιλελμίνης των Χοεντσόλλερν, κόρης του Φρειδερίκου Γουλιέλμου Β΄ της Πρωσίας. 

Μεγάλωσε στην Αυλή του Βερολίνου, στον πάππο του Φρειδερίκο Γουλιέλμο Β΄ και τον θείο του Φρειδερίκο Γουλιέλμο Γ΄. Ένας από τους διδασκάλους του ήταν ο Καρλ φον Κλαούζεβιτς. Στα 16 έτη του πολέμησε στη μάχη της Λειψίας. Το 1813 πήγε για πρώτη φορά στην Ολλανδία και εγγράφτηκε στο Πανεπιστήμιο του Λάιντεν για να μάθει και τα ολλανδικά. Επίσης εκπαιδεύτηκε από τον Καρλ Λούντβιχ φον Φουλ στη Χάγη. Όταν ο Ναπολέων Βοναπάρτης επέστρεψε από τη νήσο Έλβα για 100 ημέρες, ο Φρειδερίκος τοποθετήθηκε στα μετόπισθεν της μάχης του Βατερλώ ως διοικητής ενός αποσπάσματος της στρατιάς του Ουέλλινγκτον, σε περίπτωση που η μάχη χαθεί.  

## Οικογένεια
Νυμφεύτηκε το 1825 την εξαδέλφη του Λουίζα των Χοεντσόλλερν, κόρη του Φρειδερίκου-Γουλιέλμου Γ΄ της Πρωσίας, και είχε τέκνα:
* Βιλελμίνη-Φρειδερίκη-Αλεξανδρινή-Άννα-''Λουίζα'' 1828-1871, παντρεύτηκε τον Κάρολο ΙΗ΄ της Σουηδίας.
* *Γουλιέλμος*-Φρειδερίκος-Νικόλαος-Κάρολος 1833-1834.
* Γουλιέλμος-*Φρειδερίκος*-Νικόλαος-Αλβέρτος 1836-1846.
* Βιλελμίνη-Φρειδερίκη-Άννα-Ελισάβετ-''Μαρία'' 1841-1910, παντρεύτηκε τον Γουλιέλμο Ε΄ του Βηντ. Γιος τους ήταν ο
** Γουλιέλμος 1876-1945, πρίγκιπας της Αλβανίας (1914-25).

## Πρόγονοι


## Παραπομπές σε πηγές

Κατηγορία:Οίκος του Νάσσαου
Αλβέρτος του Νάσσαου-Ντίλενμπουργκ

O **Αλβέρτος**, γερμ. Abrecht (1 Νοεμβρίου 1596 - 16 Ιουνίου 1626) από τον Οίκο του Νασσάου ήταν συγκυβερνήτης του Νασσάου-Ντίλενμπουργκ, μαζί με τον αδελφό του.

## Βιογραφία
Γεννήθηκε στο Ντίλενμπουργκ και ήταν ο δευτερότοκος γιος του Γεωργίου κόμη του Νασσάου-Ντίλενμπουργκ και της Άννας-Αμαλίας, κόρης του Φιλίππου Δ΄ κόμη του Νασσάου-Βάιλμπουργκ. Μεγαλύτερος αδελφός του ήταν ο Λουδοβίκος-Ερρίκος.

Το 1623 απεβίωσε ο πατέρας του και τον διαδέχθηκε ο Λουδοβίκος-Ερρίκος, με συγκυβερνήτη τον Αλβέρτο. Ο Αλβέρτος απεβίωσε το 1626 σε ηλικία 30 ετών, άγαμος.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος του Νάσσαου
Καναδάς Έβρου

Ο **Καναδάς** είναι οικισμός της Θράκης στην Περιφερειακή ενότητα Έβρου.

## Γεωγραφία
Ο Καναδάς βρίσκεται στο βόρειο Έβρο, προς τη μεθοριακή γραμμή Ελλάδος-Τουρκίας σε υψόμετρο 53 μέτρων. Συνορεύει βόρεια με τον ποταμό Έβρο και νότια με τον ποταμό Άρδα. Η απόστασή του από την πρωτεύουσα του νομού Αλεξανδρούπολη είναι 140 χιλιόμετρα. Σύμφωνα με την απογραφή 2011 έχει πληθυσμό 196 κατοίκους. Υπάγεται διοικητικά στον Δήμο Ορεστιάδας και την τοπική κοινότητα Άρζου, που περιλαμβάνει τον Άρζο και τον οικισμό Καναδάς, με συνολικό πληθυσμό 433 κατοίκους. Πριν την απελευθέρωση αναφερόταν με το όνομα *"Ιψιλί"***.**

Στον Καναδά είναι το εργαστήριο του αγροτουριστικού Συνεταιρισμού Γυναικών Τριγώνου Ν. Έβρου *Γαία* που ειδικεύεται στην παρασκευή και τυποποίηση παραδοσιακών τοπικών εδεσμάτων του Έβρου, όπως: κους- κους, θρακιώτικος κόκκινος τραχανάς, ουμάτς (χυλός με γάλα, αυγά και αλεύρι), ιφκάδια (τοπικές χειροποίητες χυλοπίτες), χειροποίητες παραδοσιακές πίτες, χειροποίητο φύλλο κατεψυγμένο, μαρμελάδες από φρούτα του δάσους (τσάπουρνο και κράνο), μπιμπιρίτσα (είδος καρυκεύματος), ριτσέλι (τοπικό γλυκό με κολοκύθι και μέλι) και πολλά άλλα από τα εδέσματα της περιοχής.

## Απογραφές πληθυσμού
Οι απογραφές πληθυσμού μετά τον Β΄ Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
Φίλιππος Δ΄ του Νάσσαου-Βάιλμπουργκ

O **Φίλιππος Δ΄**, γερμ. Philipp (14 Οκτωβρίου 1542 - 12 Μαρτίου 1602) ήταν κόμης του Νάσσαου-Βάιλμπουργκ (1559-1602).

## Βιογραφία
Γεννήθηκε στο Βάιλμπουργκ και ήταν ο δευτερότοκος γιος του Φίλιππου Γ΄, κόμη του Νάσσαου-Βάιλμπουργκ και της Αμαλίας του Ίζενμπουργκ-Μπύντινγκεν.

Μαζί με τον μεγαλύτερο αδελφό του Αλβέρτο μορφώθηκαν κατά την προτεσταντική πίστη στο κάστρο Νοϊβάιλμπουργκ. Ο Φίλιππος συνέχισε τις σπουδές στο Πανεπιστήμιο της Ιένας, όπου έγινε πρύτανης (Rektor) για λίγο.

Το 1559 απεβίωσε ο πατέρας τους. Ο Φίλιππος Δ΄ ήταν 17 ετών και την κηδεμονία του ανέλαβε ο δεύτερος εξάδελφος του πάππου τους, Ιωάννης Γ΄, κόμης του Νάσσαου-Σααρμπρύκεν. Ο πατέρας τους άφησε μεγάλο χρέος και με δυσκολία μπορούσαν να βελτιώσουν σταδιακά την οικονομική κατάσταση. Το 1561 διαίρεσαν την πατρική κτήση, ο Αλβέρτος έλαβε το Βάιλμπουργκ και ο Φίλιππος Δ΄ το Νοϊβάιλμπουργκ. Ο Φίλιππος Δ΄ μετακόμισε στη νέα διαμονή του και την επέκτεινε (1564-66).

Ο Φίλιππος Δ΄ ανήκε στο "Σωματείο κομήτων του Βέτεραου" (*Wetterauer Grafenverein*). Συνάντησε πολλές φορές τον Γουλιέλμο Α΄ τον *σιωπηλό*, πρίγκιπα της Οράγγης και συμμετείχε στις προετοιμασίες του Πολέμου Ανεξαρτησίας της Ολλανδίας. Η πρώτη απόπειρά τους το 1568 απέτυχε.

## Οικογένεια
Νυμφεύτηκε πρώτα το 1563 την Έρικα του Μάντερσαϊντ-Μπλάνκενχαϊμ και είχαν τέκνο:
* Άννα Αμαλία 1565-1605, παντρεύτηκε τον Γεώργιο, κόμη του Νάσσαου-Ντίλενμπουργκ

Το 1581 απεβίωσε η Έρικα και ο Φίλιππος Δ΄ έκανε το 1583 δεύτερο γάμο με την Ελισάβετ, κόρη του Ιωάννη ΣΤ΄ του *πρεσβύτερου*, κόμη του Νάσσαου-Ντίλενμπουργκ.

## Αναφορές
* Edith Bröckel; et al. (2006), Weilburg-Lexikon, Weilburg: Magistrat der Stadt Weilburg
* Christian Spielmann (2005) [1896], Geschichte der Stadt und Herrschaft Weilburg, Stadt Weilburg
* Dr. F. W. Th. Schliephake and Karl Menzel (1884), Geschichte von Nassau, 6, Wiesbaden: Kreidels Verlag, pp. 341ff

## Περαιτέρω ανάγνωση
* "Philip IV, Count of Nassau-Weilburg", Biographisch-Bibliographisches Kirchenlexikon (BBKL)

## Αναφορές σε πηγές


Κατηγορία:Οίκος του Νάσσαου
Μηλέα Έβρου

Η **Μηλιά**, επίσημα **Μηλέα,** είναι χωριό στο βόρειο τμήμα της περιφερειακής μονάδας Έβρου στην Ελλάδα σε υψόμετρο 90 μέτρων. Αποτελεί την τοπική κοινότητα Μηλέας που ανήκει στη δημοτική ενότητα Τριγώνου του δήμου Ορεστιάδας. Το 2021 ο πληθυσμός της ήταν 28 κάτοικοι, από 54 το 2011. Βρίσκεται στην αριστερή όχθη του ποταμού Άρδα και πολύ κοντά στα σύνορα με τη Βουλγαρία. Η πλησιέστερη κωμόπολη είναι ο Κυπρίνος που βρίσκεται στα ανατολικά του χωριού. Ως οικισμός αναφέρεται επίσημα με το όνομα Μηλιά το 1924 στο ΦΕΚ 194Α-14/08/1924 να προσαρτάται στην τότε κοινότητα Κυπρίνου. Το 1940 διορθώνεται σε Μηλέα.

## Πληθυσμός

## Ιστορία
Το χωριό ιδρύθηκε από τους Οθωμανούς Τούρκους και ήταν γνωστό ως *Bektaşli*. Μετά από μια σύντομη περίοδο βουλγαρικής κυριαρχίας μεταξύ του 1913 και του 1919, έγινε μέρος της Ελλάδας. Ως αποτέλεσμα, ο βουλγαρικός και ο τουρκικός πληθυσμός του ανταλλάχθηκε με Έλληνες πρόσφυγες, κυρίως από τη σημερινή Τουρκία.

## Εξωτερικοί σύνδεσμοι

* Μηλέα Τριγώνου ή Μηλιά όπως την ξέρουμε!  από τον ιστότοπο https://www.inevros.gr

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
Μαυρίκιος Άσπρου

Ο **Μαυρίκιος Άσπρου** ήταν Κύπριος ποδοσφαιριστής και προπονητής ποδοσφαίρου. Αγωνιζόταν στη θέση του μέσου.

Καταγόταν από τη Δερύνεια. Ως ποδοσφαιριστής αγωνίστηκε από το 1954 έως το 1966 στην Ανόρθωση Αμμοχώστου, κατακτώντας πέντε πρωταθλήματα και τρία κύπελλα. Στη συνέχεια διετέλεσε προπονητής ποδοσφαίρου σε διάφορες ομάδες όπως ΛΑΛΛ  Λύσης, Νέος Αιώνας Τρικώμου, Νέα Σαλαμίνα, Άρης Λεμεσού, Ευαγόρας, ΑΠΟΠ, Ακρίτας Χλώρακας.

Το 2017 τιμήθηκε από την Ανόρθωση για την προσφορά του σωματείο και από τον Σύνδεσμο Προπονητών Κύπρου για την προσφορά του στην ανάπτυξη της προπονητικής και του ποδοσφαίρου στην Κύπρο.

Απεβίωσε στις 16 Απριλίου 2021.

## Τίτλοι
;Ως ποδοσφαιριστής της Ανόρθωσης

* Πρωτάθλημα Κύπρου (5): 1956-57, 1957-58, 1959-60, 1961-62, 1962-63

* Κύπελλο Κύπρου (3): 1959, 1962, 1964

* Ασπίδα Πάκκου (2): 1962, 1963

## Παραπομπές

## Πηγές
* 

## Βιβλιογραφία
*

Κατηγορία:Κύπριοι ποδοσφαιριστές
Κατηγορία:Κύπριοι προπονητές ποδοσφαίρου
Κατηγορία:Προπονητές ποδοσφαίρου Νέας Σαλαμίνας
Κατηγορία:Ποδοσφαιριστές Ανόρθωσης
Κατηγορία:Προπονητές ποδοσφαίρου Ευαγόρα Πάφου
Κατηγορία:Προπονητές ποδοσφαίρου Άρη Λεμεσού
Κατηγορία:Προπονητές ποδοσφαίρου ΑΠΟΠ Πάφου
Κατηγορία:Προπονητές ποδοσφαίρου Ακρίτα Χλώρακα
Κατηγορία:Μέσοι ποδοσφαιριστές
Εμίλιο Μάρκος Πάλμα

[μικρογραφία|260x260εσ|Η [βάση Εσπεράνζα στην Ανταρκτική χερσόνησο.]]
Ο **Εμίλιο Μάρκος Πάλμα** (ισπανικά: *Emilio Marcos Palma*, 7 Ιανουαρίου 1978) είναι υπήκοος Αργεντινής και ο πρώτος άνθρωπος που γεννήθηκε στην ήπειρο της Ανταρκτικής.

## Ιστορικό
Ο πατέρας του, Χόρχε Πάλμα, ήταν ο στρατιωτικός διοικητής της αργεντινικής βάσης Εσπεράνσα στη βόρεια άκρη της Ανταρκτικής Χερσονήσου. Η μητέρα του, Σίλβια Μορέλλα ντε Πάλμα, εστάλη εκεί στα τέλη του 1977 αεροπορικώς (μαζί με άλλες επτά οικογένειες) ενώ ήταν ήδη 7 μηνών έγκυος, από τον τότε στρατιωτικό δικτάτορα της Αργεντινής, Χόρχε Ραφαέλ Βιδέλα, και μάλιστα με εντολή να γεννήσει στη βάση αυτή, ώστε να εξακριβωθεί αν η ήπειρος προσφέρεται για οικογενειακή ζωή.

Ο γιός τους γεννήθηκε στις 7 Ιανουαρίου 1978 στις εγκαταστάσεις της βάσης, και έγινε ο πρώτος γνωστός άνθρωπος ο οποίος γεννήθηκε στην ήπειρο αυτή, και γενικότερα ο μόνος πρώτος γνωστός άνθρωπος που έχει γεννηθεί σε οποιαδήποτε ήπειρο. Του απονεμήθηκε αυτόματα η αργεντινική υπηκοότητα μέσω των γονιών του, καθώς και από το γεγονός ότι βρισκόταν στο τμήμα της θεωρούμενης ως αργεντινικής Ανταρκτικής, αν και η περιοχή διεκδικείται επίσης και από τη Βρετανία και τη Χιλή. 

Πριν τον Πάλμα, η κοντινότερη γνωστή γέννηση (εκτός όμως της ηπειρωτικής χώρας της Ανταρκτικής) είναι της Νορβηγίδας *Σόλβιγκ Γκάνμπγιοργκ Τζάκομπσεν* στο νησί της νοτίου Γεωργίας το 1913 ανάμεσα στη Λατινική Αμερική και την Ανταρκτική, και η οποία μεγάλωσε στην περιοχή αυτή, ενώ η πρώτη γνωστή γέννηση στην ευρύτερη θαλάσσια περιοχή ήταν ο Αυστραλός *Τζέιμς Κεργκουέλεν Ρόμπινσον* σε νησί του αρχιπελάγους Κεργκελέν το 1859.

## Παραπομπές


Κατηγορία:Ανταρκτική
Κατηγορία:Αργεντινοί
Γλώσσα Ρουτούλ

Η **ρουτούλ **είναι γλώσσα που ομιλείται από τους Ρουτούλ, μια εθνική ομάδα που ζει στο Νταγκεστάν (Ρωσία) και σε ορισμένες περιοχές του Αζερμπαϊτζάν. Ομιλείται από 30.000 άτομα στο Νταγκεστάν (απογραφή του 2010) και 17.000 άτομα (χωρίς ημερομηνία) στο Αζερμπαϊτζάν. Η λέξη *Ρουτούλ *προέρχεται από το όνομα ενός χωριού στο Νταγκεστάν, του οποίου οι ομιλητές της γλώσσας σχηματίζουν την πλειοψηφία του πληθυσμού του χωριού.

Η Ρουτούλ είναι απειλούμενη γλώσσα στη Ρωσία και ταξινομείται ως «αναμφισβήτητα απειλούμενη» από το Κόκκινο Βιβλίο των Απειλούμενων Γλωσσών της Ουνέσκο.

## Ταξινόμηση
Η Ρουτούλ ανήκει στη Λεζγική ομάδα της οικογένειας γλωσσών του Βορειοανατολικού Καυκάσου. Οι Ρουτούλ αποκαλούν τη γλώσσα τους ως **myx'abišdy č'el**.

## Ιστορία
Η Ρουτούλ δεν ήταν γραπτή γλώσσα μέχρι την ανάπτυξη αλφαβήτου με βάση το Κυριλλικό το 1990. Ένα λατινικό αλφάβητο αναπτύχθηκε το 2013 με βάση τη διάλεκτο Σιν-Σόρσου. Οι ομιλητές είναι συχνά δίγλωσσοι ή πολύγλωσσο, έχοντας μια καλή γνώση των Αζερικών, των Λεζγικών ή/και των ρωσικών. Υπάρχουν 8 διάλεκτοι και 2 υποδιάλεκτοι της Ρουτούλ. Η λογοτεχνική έκδοση της γλώσσας παραμένει στην αναπτυξιακή διαδικασία. Στις πυκνοκατοικημένες από τους Ρουτούλ περιοχές της νότιας Ρωσίας, η γλώσσα διδάσκεται στα δημοτικά σχολεία (τάξεις 1 έως 4).

## Σχετικές γλώσσες
Μεταξύ των γλωσσών της Λεζγικής ομάδας, η Τσαχούρ φαίνεται ως ο πιο στενός συγγενής της Ρουτούλ. Εκτός από αυτές τις δύο, υπάρχουν άλλες επτά γλώσσες στη Λεζγική ομάδα, η Λεζγική, η Ταμπασαράν, η Αγκούλ, η Μπουντούχ, η Κριτς, η Ούντι και η Άρτσι. 
δεξιά|μικρογραφία|350x350εσ|Το αλφάβητο της γλώσσας Ρουτούλ

Ρουτούλ γλώσσα αναφέρθηκε μερικές φορές λανθασμένα στη Λεζγκική ομάδα γλωσσών. Αλλά είναι πατέρα (ανεξάρτητη) γλώσσα.

## Αλφάβητα
Η Ρουτούλ έχει γραφεί σε διαφορετικά αλφάβητα στον ρου της ιστορίας της. Αυτά τα αλφάβητα στηρίχτηκαν σε τρεις γραφές: Αραβική (πριν το 1928), Λατινική (1928–38) και Κυριλλική (1990–present).

Η αλληλογραφία κυριλλικών και λατινικών αλφαβήτων παρουσιάζεται στον πίνακα:

## Δείτε επίσης
* Ρουτούλ (φυλή)
* Βορειοανατολικές Καυκάσιες γλώσσες
* Γλώσσες του Αζερμπαϊτζάν

## Παραπομπές


## Εξωτερικοί σύνδεσμοι

* Rutuls - RUTULIA.COM
* Διαδικτυακό λεξικό της γλώσσας Ρουτούλ (επιλέξτε απλή ή σύνθετη περιήγηση)
* Δημοτικά Τραγούδια και Χοροί των Ρουτούλ του Αζερμπαϊτζάν
* Το βασικό λεξικό της Ρουτούλ στην Παγκόσμια Λεξικοστατιστική βάση Δεδομένων (3 διάλεκτοι της Ρουτούλ: Μουχάντ, Ιξρέκ, Λούτσεκ)

Κατηγορία:Γλώσσες του Αζερμπαϊτζάν
Κατηγορία:Γλώσσες της Ρωσίας
Κατηγορία:Λεσγικές γλώσσες
Κατηγορία:Βορειοανατολικές καυκάσιες γλώσσες
Σάντα Μαρία ντέλλε Γκράτσιε (Μιλάνο)

Η **Σάντα Μαρία ντέλλε Γκράτσιε** (ιταλικά: *Santa Maria delle Grazie*) είναι εκκλησία και μοναστήρι των Δομινικανών στο Μιλάνο. Στην τραπεζαρία της μονής βρίσκεται η τοιχογραφία του *[[Ο Μυστικός Δείπνος (Ντα Βίντσι)|Μυστικού Δείπνου]]* από τον Λεονάρντο Ντα Βίντσι. Η τοιχογραφία μαζί με την εκκλησία έχουν ανακηρυχθεί μνημείο παγκόσμιας κληρονομιάς από την UNESCO.

Το μοναστηριακό συγκρότημα άρχισε να κατασκευάζεται το 1463 από τον Γκινιφόρτε Σολάρι και στη συνέχεια, στα τέλη του 15ου αιώνα, τροποποιήθηκε από τον 
Ντονάτο Μπραμάντε. Ο Μπραμάντε μεγέθυνε δομικά την εκκλησία και πρόσθεσε μεγάλα ημι-κυκλικά ιερά, ένα τυμπανόμορφο τρούλο ο οποίο περιβάλλεται από κολώνες και ένα πλευρικό διάδρομο και την τραπεζαρία. Σε ένα από τους τοίχους της τραπεζαρίας ο Λεονάρντο ντα Βίντσι ζωγράφισε από το 1495 μέχρι το 1497 τον *Μυστικό Δείπνο*. Το συγκρότημα υπέστη σημαντικές καταστροφές από τους βομβαρδισμούς το 1943, αλλά αποκαταστάθηκε και ανακαινίστηκε πλήρως.

## Παραπομπές


Κατηγορία:Κτίρια και κατασκευές στο Μιλάνο
Κατηγορία:Εκκλησίες στην Ιταλία
Κατηγορία:Μνημεία Παγκόσμιας Κληρονομιάς στην Ιταλία
Μάντισον Κοξ

Ο **Μάντισον Κοξ**, γεννηθείς στις 23 Σεπτεμβρίου 1958 στο Σαν Φρανσίσκο, είναι Αμερικανός αρχιτέκτονας τοπίου, δημιουργός κήπων στις ΗΠΑ, την Ευρώπη και τη Βόρεια Αφρική, αντιπρόεδρος της Fondation Pierre Bergé – Yves Saint Laurent από το 2011, υπεύθυνος του Κήπου Μαζορέλ στο Μαρακές, καθώς και διευθυντής των Μουσείων Σαιν Λωράν στο Παρίσι και το Μαρακές.

## Βιογραφία

Γεννηθείς στο Σαν Φρανσίσκο, ο Μάντισον Κοξ εγκαταστάθηκε στο Παρίσι το 1978, προκειμένου να σπουδάσει αρχιτεκτονική τοπίου. Εκεί, γνώρισε τους Υβ Σαιν Λωράν και Πιερ Μπερζέ. Αποτελώντας, ταυτόχρονα, ιστορικό της τέχνης της κηπουρικής και ειδικός στη βοτανική, ανήκει στο ίδιο ρεύμα με τον Ράσελ Πέιτζ (1906-1985).

Αποτέλεσε έναν εκ των εμπνευστών των Κήπων του Νέου Κόσμου, το 1986, στο Κάστρου του Μπλερανκούρ, προτού προχωρήσει στην δημιουργία ενός πειραματικού κήπου για την Ανθοκομική Έκθεση του Τσέλσι στο Λονδίνο. Ο Μάντισον Κοξ εργάστηκε, στην συνέχεια, για λογαριασμό ξενοδοχείων, μεταξύ άλλων, όπως το *Delano* στο Μαϊάμι, το *Gramercy Park* στη Νέα Υόρκη και το *Sanderson* στο Λονδίνο, καθώς και στον Κήπο Μαζορέλ, όπου οι παρεμβάσεις του είχαν ως αποτέλεσμα τον έπαινο προς το πρόσωπό του εκ μέρους της Κλωντ Λαλάν. Έκτοτε, απέκτησε παγκόσμια φήμη, ενώ τα ΜΜΕ του έδωσαν το ψευδώνυμο « κηπουρός των δισεκατομμυριούχων » , με τον ίδιο να τονίζει, ωστόσο, πως δεν επιζητούσε την δημοσιότητα.

Μεταξύ των πελατών του, συγκαταλέγονται, μεταξύ άλλων, οι Αν Μπας (προχώρησε, μεταξύ άλλων, στην επιλογή 140 ποικιλίες τριαντάφυλλων για τον κήπο της), Μάικλ Μπλούμπεργκ, Μαρέλλα Ανιέλλι (για την έπαυλή της Αΐν Κασσιμού στο Μαρακές, της οποίας ο κήπος θεωρείται, πλέον, από ορισμένους ως ο ομορφότερος παγκοσμίως), Χένρι Κράβις, Sting και Τζέννιφερ Μπάρτλετ (για έναν κήπο ευρισκόμενων επί των στεγών της Νέας Υόρκης). 

Ο Μάντισον Κοξ είναι, επίσης, ο δημιουργός ενός προγράμματος εκμάθησης της κηπουρικής για παιδιά προερχόμενα από τα χαμηλότερα κοινωνικά στρώματα στο Μουμπάι.

Στις 31 Μαρτίου 2017, παντρεύτηκε στο Παρίσι τον διάρκειας πολλών ετών σύντροφό του, Πιερ Μπερζέ.

## Εργογραφία
* *Jardins privés de Paris*, Albin Michel, 1989
* Erica Lennard, *Jardins d'artistes*, textes de Madison Cox, édition Aveline, 1993
* Pierre Bergé et Madison Cox, *Majorelle, une oasis marocaine*, Actes Sud, 1999 ISBN 978-2-7427-2430-7
* *Jardins de jardiniers* (collectif), Phaidon, 2015 ISBN 9780714870403

## Παραπομπές


## Εξωτερικοί Σύνδεσμοι
* Επίσημη ιστοσελίδα
* « À  Tanger, le jardin secret de Pierre Bergé », *[[AD magazine]]*, 27 Σεπτεμβρίου 2013

Κατηγορία:Αρχιτέκτονες τοπίου
Τόμας Χιούζ

Ο **Τόμας Σμαρτ Χιούζ** (*Thomas Smart Hughes*), (Νωνήτον, 25 Αυγούστου 1786 - Έτζγουεαρ, 11 Αυγούστου 1847), ήταν Άγγλος θεολόγος, ιστορικός και συγγραφέας.

## Βιογραφία
Γεννήθηκε στις 25 Αυγούστου 1786 στο Νωνήτον του Γουόρικσαϊρ της Αγγλίας.

Σπούδασε κλασικές και θεολογικές σπουδές στο Κολέγιο Σαιν Τζωνς του Πανεπιστήμιου του Κέιμπριτζ. Ήταν άριστος γνώστης της αρχαίας Ελληνικής και Λατινικής γλώσσας. Συνόδευσε τον Ρόμπερτ Τάουνλη-Πάρκερ (*Robert Townley-Parker*) στο ταξίδι του στην Ελλάδα (1813-1814) με κύριο σκοπό να επισκεφθούν τα Γιάννενα και τον Αλή πασά. Μετά την επιστροφή του στην Αγγλία χειροτονήθηκε ιερέας το 1815 και έγινε εταίρος του Εμμανουέλ Κόλεττζ στο Πανεπιστήμιο του Κέιμπριτζ. Συνέγραψε φιλολογικές και θεολογικές μελέτες, κυρίως γύρω από τον απόστολο Παύλο. Όταν ξέσπασε η επανάσταση του 1821, βρέθηκε ενταγμένος στις τάξεις των φιλελλήνων.

Πέθανε στα 61 του χρόνια, στις 11 Αυγούστου του 1847, στο Έτζγουεαρ, βόρεια του Λονδίνου.

## Ελληνικού ενδιαφέροντος έργα του
Το 1820 εκδόθηκαν στο Λονδίνο, από τον J. Mawman, οι εντυπώσεις του από το ταξίδι στην Ελλάδα. Το δίτομο έργο, xxii και 926 σελίδων, με τίτλο «Travels in Sicily, Greece and Albania» («Ταξίδια στη Σικελία, την Ελλάδα και την Αλβανία») είναι αφιερωμένο στο συνταξιδιώτη του Robert Townley-Parker. Περιέχει 13 χαρακτικά από σχέδια του συνοδοιπόρου του και αρχιτέκτονα Charles R. Cockerell και 2 χάρτες. Εντός κειμένου υπάρχουν και άλλα μικρά σκίτσα και χαρακτικά, τα οποία φαίνεται να έχει χαράξει ο William Hughes.

Το 1830 εκδόθηκε στο Λονδίνο από τους Henry Colburn και Richard Bentley η δεύτερη επαυξημένη έκδοση του έργου του Χιούζ με τίτλο «Travels in Greece and Albania» («Ταξίδια στην Ελλάδα και την Αλβανία»), δίτομη και αυτή, αποτελούμενη από xii και 1028 σελίδες. Το 1821 εκδόθηκε στο Παρίσι από τους αδελφούς Gide το έργο του Χιούζ, μεταφρασμένο στα Γαλλικά από τον ίδιο το συγγραφέα, σε δύο τόμους, με τίτλο «Voyage à Janina en Albanie, par la Sicile et la Grèce». Τον ίδιο χρόνο τυπώθηκε στην Ιένα η γερμανική έκδοση του έργου του, με τίτλο «Reise durch Sicilien und Griechenland nach Janina in Albanien».

## Πηγές
*Νίκος Δ. Καράμπελας, Ο Άγγλος θεολόγος Thomas S. Hughes στην Πρέβεζα και τη Νικόπολη, *[[Πρεβεζάνικα Χρονικά]]*, τχ. 41-42, σελ. 53-144, Πρέβεζα, 2005.

## Βιβλιογραφικές παραπομπές


## Εξωτερικοί σύνδεσμοι

* Γκραβούρα με προτομή του Χιούζ, στο Βρετανικό Μουσείο του Λονδίνου.
* Σκίτσο με μολύβι του  (1782-1871), που απεικονίζει τον Χιούζ, τον Οκτώβριο του 1822. Συλλογή σχεδίων Μουσείου Βικτωρίας και Αλβέρτου, Λονδίνο.

Κατηγορία:Άγγλοι συγγραφείς
Κατηγορία:Άγγλοι κληρικοί
Κατηγορία:Φιλέλληνες
Κατηγορία:Άγγλοι περιηγητές
Χούστο Βιγιάρ

Ο **Χούστο Βιγιάρ** είναι Παραγουανός ποδοσφαιριστής που αγωνίζεται στη θέση του τερματοφύλακα, και διαθέτει 128 συμμετοχές με την εθνική ομάδα της Παραγουάης εκπροσωπώντας την χώρα του.

## Παραπομπές


## Εξωτερικοί σύνδεσμοι
* 

Κατηγορία:Παραγουανοί ποδοσφαιριστές
Κατηγορία:Ποδοσφαιριστές Εθνικής Παραγουάης 
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Κόπα Αμέρικα Σεντενάριο
Μάρκο Ασένσιο

Ο **Μάρκο Ασένσιο Βίλεμσεν** (ισπανικά: *Marco Asensio Willemsen*, 21 Ιανουαρίου 1996 -) είναι Ισπανός επαγγελματίας ποδοσφαιριστής που αγωνίζεται επιθετικός μέσος για την Τουρκική Φενέρμπαχτσε στη Σούπερ Λιγκ Τουρκίας.Είναι, επίσης, διεθνής με την Εθνική Ισπανίας.

Επελέγη στο ρόστερ της εθνικής ομάδας στο Μουντιάλ του 2018.

## Παραπομπές


## Εξωτερικοί σύνδεσμοι
*
*
*
*

Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας Κ16
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές ΡΚΝ Μαγιόρκα Β
Κατηγορία:Ποδοσφαιριστές ΡΚΝ Μαγιόρκα
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ολυμπιονίκες του ποδοσφαίρου
Καζεμίρο

Ο **Κάρλος Ενρίκε Καζιμίρο** (πορτογαλικά: *Carlos Henrique Casimiro*, 23 Φεβρουαρίου 1992 -), περισσότερο γνωστός ως **Καζιμίρο** (*Casimiro*, ), είναι Βραζιλιάνος επαγγελματίας ποδοσφαιριστής και διεθνής με την Εθνική Βραζιλίας, που αγωνίζεται ως αμυντικός μέσος στη Πρέμιερ Λιγκ για τη Μάντσεστερ Γιουνάιτεντ.

Ξεκίνησε την καριέρα του στη Σάο Πάολο, όπου σκόραρε 11 γκολ σε 112 επίσημους αγώνες. Το 2013, μετακόμισε στη Ρεάλ Μαδρίτης, η οποία τον παραχώρησε, την επόμενη χρονιά, δανεικό στην Πόρτο. Ο Κασεμίρο έχει κατακτήσει 5 φορες το Ουέφα Τσάμπιονς Λιγκ (2014,2016,2017,2018,2022)

Ο Καζιμίρο, επίσης, έχει αγωνιστεί στα μικρά τμήματα της Εθνικής Βραζιλίας, U17 και U20, ενώ από το 2011 είναι βασικό στέλεχος της Εθνικής Ανδρών, συμμετέχοντας σε δύο Κόπα Αμέρικα, το 2015 και το 2016.

## Παραπομπές


## Εξωτερικοί σύνδεσμοι

*Real Madrid official profile
*
*
*
*

Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βραζιλίας Κ17
Κατηγορία:Ποδοσφαιριστές Εθνικής Βραζιλίας Κ20
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κόπα Αμέρικα 2015
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Παίκτες νικητές Κόπα Αμέρικα
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Κόπα Αμέρικα 2019
Κατηγορία:Ποδοσφαιριστές Κόπα Αμέρικα Σεντενάριο
Ουσμάν Ντεμπελέ

Ο **Ουσμάν Ντεμπελέ** (, , 15 Μαΐου 1997 - ) είναι Γάλλος επαγγελματίας ποδοσφαιριστής και διεθνής με την Εθνική Ομάδα της Γαλλίας (ΕΟΓ), που αγωνίζεται ως επιθετικός στη Λιγκ 1 για την Παρί Σεν Ζερμέν.  

Ξεκίνησε την επαγγελματική του καριέρα στην Σταντ Ρενναί ΦΚ και το 2016 πήρε μεταγραφή στην Μπορούσια Ντόρτμουντ. Μετά από έναν χρόνο τον απέκτησε η Μπαρτσελόνα έναντι 105 εκατομμυρίων ευρώ, καθιστώντας τον την δεύτερη ακριβότερη μεταγραφή Γάλλου παίκτη, θέση που μοιράζεται με τον Πολ Πογκμπά. Το 2023 ο Ντεμπελέ πήρε μεταγραφή στην Παρί Σεν Ζερμέν, όπου το 2025 κατάφερε να κερδίσει μεταξύ άλλων το ΟΥΕΦΑ Τσάμπιονς Λιγκ, αλλά και την μεγαλύτερη ατομική διάκριση για ποδοσφαιριστή, τη Χρυσή Μπάλα.

Ο Ντεμπελέ υπήρξε μέλος αρκετών μικρών τμημάτων της Εθνικής Γαλλίας, U17, U18, U19 και U21. Από το 2016 είναι βασικό στέλεχος της Εθνικής Ανδρών με την οποία αναδείχθηκε παγκοσμίος πρωταθλητής το 2018 στη διοργάνωση της Ρωσίας.

## Παραπομπές


## Εξωτερικοί σύνδεσμοι
* 
* 

Κατηγορία:Γάλλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Παρί Σεν Ζερμέν
Κατηγορία:Ξένοι ποδοσφαιριστές στη Γερμανία
Κατηγορία:Ξένοι ποδοσφαιριστές στην Ισπανία
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Νικητές Χρυσής Μπάλας
Κοκκινοχώρι Αιτωλοακαρνανίας

Το **Κοκκινοχώρι** είναι μικρός ημιορεινός οικισμός της ορεινής Ναυπακτίας στην Αιτωλοακαρνανία. 

## Γεωγραφικά στοιχεία - αξιοθέατα
Το Κοκκινοχώρι είναι κτισμένο στις νότιες πλαγιές του βουνού Μακρυά Ράχη σε υψόμετρο 750 μέτρων. Απέχει 38 χλμ. απο την Ναύπακτο και βρίσκεται στον επαρχιακό δρόμο που συνδέει τα χωριά Λιμνίτσα, Χρίσοβο, Ασπριά. Αξιοθέτα της περιοχής είναι ο ενοριακός ναός Άγιος Γεώργιος στη τοποθεσία "Μπαλκόνι", ο οποίος υπήρχε από το 1829 και ξανακτίσθηκε το 1876 και το 1950 και το παλιό μοναστήρι της Θεοτόκου στην τοποθεσία "Παλιοκκλησιά" (υψόμετρο 1.029 μ.) της  κορυφογραμμής της Μακρυάς Ράχης που άκμαζε το 1698.

## Ιστορικά στοιχεία - ονομασία
Το Κοκκινοχώρι μαζί με το Χρύσοβο και η Λιμνίστα είναι γνωστά στη δημοτική παράδοση ως "Λεβεντοχώρια". Ως παλιές ονομασίες του χωριού αναφέρονται τα ονόματα *Νίσβαρι* ή *Νίσβαρης* ή *Νίσβαρη* αλλά και *Νίζβαρη* *(Nizvari)*. Με την παλιά ονομασία του εμφανίζεται σε οθωμανικά κατάστιχα της Τουρκοκρατίας. Ο περιηγητής Φρανσουά Πουκεβίλ το αναφέρει, ως Νίσβαρι, στον κατάλογο των χωριών της περιοχής Κραβάρων με πληθυσμό 5 οικογένειες. Μέχρι το 1912 ανήκε στον τότε Δήμο Αποδωτίας, οπότε και ορίστηκε ως έδρα της κοινότητας Νίσβαρης. Το 1927 με το ΦΕΚ: 206/1927 μετονομάστηκε σε Κοκκινοχώριον. 

## Διοικητικά - πληθυσμιακά στοιχεία
Την περίοδο 1999 - 2010, σύμφωνα με το πρόγραμμα Καποδίστριας, ανήκε στο Δήμο Αποδοτίας. Με την εφαρμογή του προγράμματος Καλλικράτης μαζί με το Χρίσοβο και τη Σωτήρω συναποτελούν την Τοπική Κοινότητα Κοκκινοχωρίου που ανήκει στη Δημοτική Ενότητα Αποδοτίας του Δήμου Ναυπακτίας και σύμφωνα με την απογραφή του 2011 ως κοινότητα έχει συνολικό πληθυσμό 64 κατοίκους ενώ ως οικισμός 24.

### Απογραφές πληθυσμού

## Δείτε επίσης
* Αρχειακό και οπτικο-ακουστικό υλικό ερευνών για το Κοκκινοχώρι  από το 

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Δήμοι του Μαυροβουνίου

δεξιά|μικρογραφία|363x363εσ|'''Οι δήμοι του Μαυροβουνίου'''Το Μαυροβούνιο αποτελείται από 23 δήμους (*opština* / општина), την Παλιά Βασιλική Πρωτεύουσα Τσετίνγιε και την Πόλη Πρωτεύουσας της Ποντγκόριτσα. Η Ποντγκόριτσα χωρίζεται σε δύο υποδιαιρέσεις που ονομάζονται *αστικοί δήμοι* (градска општина / *gradska opština*).

Πρόσφατα ιδρυμένοι δήμοι:
* Δήμος Πέτνγιτσα
* Δήμος Γκουσίνιε
Αστικοί δήμοι:
* Δήμος Ποντγκόριτσα: 
** Αστικός Δήμος Γκολουμπόβτσι
** Αστικός Δήμος Τούζι
Η Ένωση Δήμων του Μαυροβουνίου είναι μια εθνική ένωση των τοπικών αρχών του Μαυροβουνίου.

## Κατάλογος

## Δείτε επίσης
* Κατάλογος των περιφερειών του Μαυροβουνίου
* Κατάλογος πόλεων του Μαυροβουνίου
* Κατάλογος των κατοικημένων περιοχών του Μαυροβουνίου
* Υποδιαιρέσεις του Μαυροβουνίου
* ISO 3166-2:ΜΕ

## Παραπομπές


## Εξωτερικοί σύνδεσμοι
* Στατιστική υπηρεσία του Μαυροβουνίου - MONSTAT. Απογραφή πληθυσμού του 2003
* Στατιστικής υπηρεσίας του Μαυροβουνίου - MONSTAT. *Απογραφή του Πληθυσμού, των Νοικοκυριών και των Κατοικιών στο Μαυροβούνιο το 2011.* Πληθυσμός κατά ηλικία, φύλο και είδος των οικισμών ανά δήμο, καθώς και το πιο συχνό όνομα στο Μαυροβούνιο.
* [Απογραφή του Πληθυσμού, των Νοικοκυριών και των Κατοικιών στο Μαυροβούνιο, 2011 (προκαταρκτικά στοιχεία).](http://www.monstat.org/userfiles/file/popis2011/saopstenje/knjiga_prvi%20rezultati(1).pdf)
* Διαδραστικός Χάρτης των Δήμων του Μαυροβουνίου

Κατηγορία:Διοικητικές διαιρέσεις της Ευρώπης
Κατηγορία:Πρώτο επίπεδο υποδιαιρέσεων της τοπικής αυτοδιοίκησης
Κατηγορία:Γεωγραφία του Μαυροβουνίου
Κατάλογος των ομοσπονδιακών υποκειμένων της Ρωσίας ανά κατά κεφαλήν ΑΕΠ

μικρογραφία|Τα ομοσπονδιακά υποκείμενα της Ρωσίας με βάση το κατά κεφαλήν Ονομαστικό ΑΕΠ το 2015
Αυτός είναι ένας **κατάλογος των Ρωσικών ομοσπονδιακών υποκειμένων ανά κατά κεφαλήν ΑΕΠ**. Οι ισοδύναμες χώρες οι οποίες είναι συγκρίσιμες με τις ρωσικές περιφέρειες στο κατά κεφαλήν ΑΕΠ έχουν επιλεγεί από τα δεδομένα της Παγκόσμιας Τράπεζας για το ίδιο έτος.



## Δείτε επίσης
* Κατάλογος των Ρωσικών ομοσπονδιακών υποκειμένων ανά ΑΠΠ

## Παραπομπές


Ρωσια, ΑΕΠ
ΑΕΠ
Ρωσικες ομοσπονδες ενοτητες
ΑΕΠ